Antoine Laurent de Jussieu

Antoine Laurent de Jussieu (12. aprill 1748 Lyon – 17. september 1836) oli prantsuse botaanik, mitme teadusakadeemia liige.

Aastal 1770 lõpetas ta meditsiiniõpingud Pariisis ning oli seejärel aastatel 1770–1826 professor Pariisi botaanikaaias Jardin des Plantes.

Aastal 1789 avaldas Antoine Laurent de Jussieu esimesena trükis (Genera plantarum) oma onude Antoine de Jussieu ja Bernard de Jussieu loodud ja tema enda edasi arendatud uue taimede loomuliku klassifikatsiooni.

Tema kirjeldatud taksonite juurde märgitakse autorilühendina Juss..

Tunnustus
1788 – valiti Rootsi Kuningliku Teaduste Akadeemia välisliikmeks
1795 – valiti Prantsuse Teaduste Akadeemia liikmeks
1829 – valiti Londoni Kuningliku Seltsi välisliikmeks

Isiklikku
Ka tema poeg Adrien-Henri de Jussieu oli botaanik.

Välislingid
 Genera plantarum Google'i raamat

Prantsusmaa botaanikud
Sündinud 1748
Surnud 1836